กวีตีนแดง: โอ้รัชนี
เธอแน่วแน่แล้วหนอรัชนี ชาติกำเนิดเป็นสตรีที่สูงศักดิ์เลือดน้ำเงินสายนั้นเข้มข้นนัก แต่มิอาจกักขังใจไว้ในกรง เธอรักกับชายหนุ่มลูกชาวนา และที่สุดหาญกล้าถอดปีกหงส์ลงเดินดินท่ามอาทิตย์อัสดง แต่ละก้าวมั่นคงและงดงามหลังปีศาจได้หยัดยืนขึ้นทายท้า สายสีมาประจันหน้าขึ้นทวงถามสะเทือนใครในโลกใบเก่าทราม หยุดโมงยามนั่นไว้ให้ข้าทีใครบังอาจหยุดรถพระอาทิตย์ เอามือปิดแผ่นฟ้าฉาบทาสีเธอแน่วแน่แล้วนั่นรัชนี โลกใบนี้มีเพียงเราที่เท่ากันทิ้งโลกเก่าเอาไว้ในความโศก สายลมโบกสู่โลกใหม่เธอใฝ่ฝันใครฝืนต้านทวนชะตาอยู่อย่างนั้น ก็กอดเก็บความร้าวรานอยู่นั่นแล้วไม่มีแล้วสตรีที่สูงศักดิ์ ทิ้งปิ่นปักวอทองรองเท้าแก้วหยัดตีนเหยียบบนดินด้านอันเหยียดแนว เต็มค่าแล้วได้ยืนยันสิ่งที่รักเธอแน่วแน่ยิ่งหนอรัชนี มิปรารถนาเป็นสตรีที่สูงศักดิ์ขอเป็นเพียงหญิงที่มั่นในความรัก และเชื่อในศักดิ์และศรีที่เท่าเทียม : บทกวีนี้ได้รับแรงบันดาลใจจาก บทกวีชื่อ ของ อานนท์ นำภา
เธอแน่วแน่แล้วหนอรัชนี ชาติกำเนิดเป็นสตรีที่สูงศักดิ์ เลือดน้ำเงินสายนั้นเข้มข้นนัก แต่มิอาจกักขังใจไว้ในกรง
กวีตีนแดง,กวีประชาไท,เพียงคำ ประดับความ